സിഖ്മത പതാക താലിബാന് നീക്കം ചെയ്തതായി റിപ്പോര്ട്ട് അഫ്ഗാനിലെ പക്തിയ പ്രവിശ്യയിലുള്ള ചരിത്ര പ്രസിദ്ധമായ ഗുരുദ്വാരയില് നിന്ന് സിഖ് മത പതാക താലിബാന് നീക്കം ചെയ്തതായി റിപ്പോര്ട്ടുകള്. ഇതിന്റെ ദൃശ്യങ്ങള് സോഷ്യല്മീഡിയയിലൂടെ വ്യാപകമായി പ്രചരിക്കുന്നുണ്ട്. എന്നാല്, അഫ്ഗാന് സര്ക്കാര് ഇക്കാര്യം ഔദ്യോഗികമായി സ്ഥിരീകരിച്ചിട്ടില്ല. സിഖ് മതത്തിന്റെ സ്ഥാപകനും ആദ്യത്തെ സിഖ് ഗുരുവുമായ ഗുരുനാനാക്ക് ഇവിടം സന്ദര്ശിച്ചിരുന്നു. അതിനെത്തുടര്ന്നാണ് ഗുരുദ്വാരയുടെ പ്രാധാന്യം വര്ദ്ധിച്ചത്. കഴിഞ്ഞവര്ഷം ഇതേ ഗുരുദ്വാരയില് നിന്ന് സിഖ് സമുദായ നേതാവായ നേദന് സിംഗിനെ താലിബാന് തട്ടിക്കൊണ്ടുപാേയിരുന്നു. സംഭവത്തില് ഇന്ത്യ കടുത്ത ആശങ്ക പ്രകടിപ്പിക്കുകയും ന്യൂനപക്ഷങ്ങള് നേരിടുന്ന വെല്ലുവിളികള് അതിജീവിക്കാന് ശക്തമായ നടപടി സ്വീകരിക്കണമെന്ന് അഫ്ഗാന് സര്ക്കാരിനോട് ആവശ്യപ്പെടുകയും ചെയ്തിരുന്നു.